|  |  |
| --- | --- |
|  | Este artigo amosa escritos paxtos. Sen o soporte axeitado, o texto pode mostrar símbolos sen sentido, coma caixas, marcas e outros. |

**Ashraf Ghani Ahmadzai** (en paxto/dari: محمد اشرف غني احمدزی‎), nado na provincia de Lawgar o 19 de maio de 1949, é un político, antropólogo, profesor e economista afgán, que exerceu como presidente de Afganistán dende setembro de 2014 ata a chegada dos talibán a Cabul o 15 de agosto de 2021.

Traxectoria
-----------

Licenciado en Antropoloxía, trasladouse para proseguir os seus estudos nos Estados Unidos pero debido a tempos de guerra no seu país tivo que permanecer alí, podendo seguir estudando e impartindo clases en diferentes universidades de gran prestixio. Dende 1991 pertenceu a organismos internacionais como o Banco Mundial ou a ONU, entre outros como foros ou conferencias, nos que ocupou algúns cargos. En 2001 trala caída do réxime talibán, regresou a Afganistán e entrou en política sendo asesor do presidente Hamid Karzai e un ano máis tarde foi nomeado como Ministro de Finanzas. Durante o seu mandato como ministro de Finanzas, deseñou un paquete de reformas e iniciou varios programas de investimento público que levaron a melloras significativas nas condicións de vida dos afgáns en todo o país. En 2004, negouse a pertencer ó novo goberno e pasou a ser Chanceler da Universidade de Cabul, até 2008. Posteriormente presentouse como candidato independente ás Eleccións presidenciais de 2009 quedando en cuarto lugar. 

### Presidencia de Afganistán (2014-2021)

Volveu presentar a súa candidatura para a Presidencia de Afganistán en 2014. Logrou pasar á segunda volta ao conseguir o 31,56% dos votos (2 084 547) fronte a Abdullah Abdullah que quedou como candidato máis votado co 45% ( 2 972 141 votos). Mais na segunda volta, Ghani foi elixido presidente ao acadar o 55,27% dos votos fronte os 44,73% de Abdullah. As eleccións estiveron marcadas pola violencia e polas acusacións de fraude, con todo, unha vez verificados os resultados, Ghani formou un goberno de coalición co tamén candidato Abdullah Abdullah quedando este último como Primeiro Ministro de Afganistán.

No relativo ás relacións exteriores procurou cultivar relacións cordiais cos veciños. A primeira visita como xefe do Estado foi a China, da que conseguiría axudas económicas por valor de 327 millóns de dólares. Tamén asinou un tratado de comercio con Uzbekistán e co apoio de Irán fíxose unha conexión ferroviaria entre a cidade afgá de Herat e a iraniana de Khaf. Doutra parte, durante o seu mandato, Ghani, inaugurou o edificio do Parlamento e o encoro de Salam, ambos financiados polo goberno indio, de quen conseguiría máis apoio para a construción de infraestruturas como unha nova presa preto de Cabul. Porén, con Paquistán foi máis complexo, isto foi debido a que Afganistán sospeitaba que dende aló operaban os talibáns e Ghani cuestionou publicamente a vontade do goberno paquistaní de rematar con esa situación. Ademais, o seu mandato coñeceu unha recrúa das accións dos insurxentes talibáns: estes, ademais, de atentado terroristas, foron ocupando territorio afgán. En 2018, logrouse unha tregua de tres días polas festividades de Eid al-Fitr e logo coa de Eid al-Adha. Malia á esperanza de que elas favorecesen un diálogo entre goberno de Ghani e os talibáns, estes últimos rexeitaron a negociación.

De esquerda a dereita: Abdullah Abdullah, Ashraf Ghani e Joe Biden na Casa Branca o 25 de xuño de 2021
Os Estados Unidos e os talibáns conseguiron un acordo de paz en 2020, polo que os Estados Unidos e a OTAN fixaron en 14 meses o prazo para retirada de Afganistán. Ghani resultou reelixido o 17 de maio de 2020 nun contexto marcado pola escalada de violencia cos talibáns e a pandemia de COVID-19, volvéndose a impoñer a Abdullah Abdullah. Aínda que inicialmente Ghani se negara a liberar os 5 000 presos talibáns que o acordo entre estes e os Estados Unidos recollían, finalmente fíxoo e asegurou respectar os plans estadounidenses.

### Fuxida de Afganistán

A retirada definitiva dos soldados dos Estados Unidos foi adiada polo presidente Joe Biden ata o 11 de setembro de 2021, facéndoa coincidir co vixésimo aniversario do 11S. Con todo, no verán de 2021, os talibáns protagonizaron un rápido avance tomando en poucas semanas a maioría das provincias de Afganistán. Así, cando os insurxentes estaban ás portas de Cabul, Ghani abandonou o país. Tres días despois, os Emiratos Árabes Unidos recoñeceron que lle deran acollida a Ghani e a súa familia por "razóns humanitarias". Dende alí, xustificou a súa fuxida coa idea de evitar un baño de sangue e apoiou as negociacións do seu predecesor, Hamid Karzai, cos talibáns. Ademais tamén negou a acusacións de que se apropiase de cartos públicos, como sinalaba o embaixador afgán en Taxiquistán. Paralelamente, a vicesecretaria de Estado dos Estados Unidos afirmou que Ghani "non era xa un axente relevante en Afganistán".. O 15 de febreiro de 2022 a ONU eliminou o seu nome da lista de xefes de Estado.

Notas
-----

1. ↑  Staff, Reuters (2016-02-24). "Commission releases disputed 2014 Afghan election results". *Reuters* (en inglés). Consultado o 2021-08-18.
2. ↑  "Le nouveau président afghan face au défi taliban". *LEFIGARO* (en francés). Consultado o 2021-08-18.
3. ↑  "Los candidatos presidenciales firman un Gobierno de unidad en Afganistán". *ELMUNDO* (en castelán). 2014-09-21. Consultado o 2021-08-18.
4. ↑  Ghani investido como novo presidente de Afganistán TeleSur - 29 de setembro de 2014
5. ↑  "El orden chino en Afganistán". *Instituto Galego de Análise e Documentación Internacional (IGADI)*. Consultado o 2021-08-19.
6. ↑  "El orden chino en Afganistán". *Instituto Galego de Análise e Documentación Internacional (IGADI)*. Consultado o 2021-08-18.
7. ↑  "All Aboard! Afghanistan, Iran Open First Rail Link" (Voice of America News). 10-12-2020. Consultado o 18-8-2021.
8. ↑  "At Afghan dam inauguration, PM promises: India will not forget you". *The Indian Express* (en inglés). 2016-06-05. Consultado o 2021-08-19.
9. ↑  "Indian PM Inaugurates Kabul's New Parliament Building". *TOLOnews* (en inglés). Consultado o 2021-08-19.
10. ↑  Service, Tribune News. "India inks MoU to build second dam in Afghanistan". *Tribuneindia News Service* (en inglés). Consultado o 2021-08-19.
11. ↑  "Pakistan Is The Center Of Taliban, Ghani Tells The Nation". *TOLOnews* (en inglés). Consultado o 2021-08-18.
12. ↑  Shalizi, Hamid (2018-06-07). "Afghanistan announces Eid ceasefire with Taliban until June 20". *Reuters* (en inglés). Consultado o 2021-08-19.
13. ↑  Miner, Louise (2018-08-19). "Afghanistan: A ceasefire starts Monday for Eid al-Adha". *euronews* (en inglés). Consultado o 2021-08-19.
14. ↑  "Taliban again reject Afghan offer of peace talks with Kabul" (AP News). 6-7-2018. Consultado o 19-8-2021.
15. ↑  Staff, Reuters (2020-02-29). "U.S. to withdraw troops from Afghanistan in 14 months if Taliban conditions met". *Reuters* (en inglés). Consultado o 2021-08-18.
16. ↑  "US and Taliban sign deal aimed at ending war in Afghanistan" (AP News). 29-2-2020. Consultado o 18-8-2021.
17. ↑  "En Afghanistan, le président et son rival signent un accord de partage du pouvoir après un mois de crise politique". *Le Monde.fr* (en francés). 2020-05-17. Consultado o 2021-08-18.
18. ↑  "Afghan president rejects prisoner swap with the Taliban". *www.aljazeera.com* (en inglés). Consultado o 2021-08-19.
19. ↑  Mashal, Mujib; Faizi, Fatima (2020-08-09). "Afghanistan to Release Last Taliban Prisoners, Removing Final Hurdle to Talks". *The New York Times* (en inglés). ISSN 0362-4331. Consultado o 2021-08-19.
20. ↑  Ghani, Ashraf (2021-07-21). "Afghanistan’s Moment of Risk and Opportunity" (en inglés). ISSN 0015-7120. Consultado o 2021-08-19.
21. ↑  "Afghan President Ghani flees country as Taliban enters Kabul". *www.aljazeera.com* (en inglés). Consultado o 2021-08-18.
22. ↑  "Exiled Ghani says he left Kabul to prevent bloodshed". *www.aljazeera.com* (en inglés). Consultado o 2021-08-18.
23. ↑  "Former Afghan president Ghani says he supports Taliban-Karzai talks - The Economic Times". *m.economictimes.com*. Consultado o 2021-08-19.
24. ↑  DelhiAugust 18, India Today Web Desk New; August 18, 2021UPDATED:; Ist, 2021 16:52. "Afghanistan Embassy in Tajikistan demands arrest of Ashraf Ghani over 'treasury theft'". *India Today* (en inglés). Consultado o 2021-08-18.
25. ↑  "Ghani no longer a figure in Afghanistan: US". *The News International* (en inglés). 2021-08-19. Consultado o 2021-08-19.
26. ↑  "Ghani Removed From UN Heads of State List". TOLOnews. 22 de febreiro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ashraf Ghani Modificar a ligazón no Wikidata*** |

### Ligazóns externas

* Perfil en BBC News *(en inglés)*

|  |  |
| --- | --- |
| Control de autoridades | 
* Wd: Q172388
* WorldCat
* VIAF: 120073575
* BIBSYS: 8030094
* BNF: 15928355v
* EBID: ID
* FAST: 1953553
* GND: 142888850
* IMDb: nm4711126
* ISNI: 0000 0001 0656 1085
* LCCN: n89634247
* Munzinger: 00000030058
* NKC: jo2008464879
* NTA: 310531594
* SNAC: w6093t57
* SUDOC: 137074506
* Treccani: ashraf-ahmadzai-ghani

 |